CELEX: 32021D0867
Language: fi
Date: 2021-05-28 00:00:00
Title: Komission täytäntöönpanopäätös (EU) 2021/867, annettu 28 päivänä toukokuuta 2021, Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista

31.5.2021   
               
               
                  FI
               
               
                  Euroopan unionin virallinen lehti
               
               
                  L 190/96
               
            
         KOMISSION TÄYTÄNTÖÖNPANOPÄÄTÖS (EU) 2021/867,
         annettu 28 päivänä toukokuuta 2021,
         Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2009/48/EY (2) 13 artiklan mukaisesti lelujen, jotka ovat yhdenmukaistettujen standardien, joiden viitetiedot on julkaistu Euroopan unionin virallisessa lehdessä, tai niiden osien mukaisia, oletetaan olevan kyseisten standardien tai niiden osien kattamien, mainitun direktiivin 10 artiklassa ja liitteessä II säädettyjen vaatimusten mukaisia.
                  
               
                     (2)
                  
                  
                     Direktiivin 2009/48/EY liitteessä II olevassa III osassa vahvistetaan erityisvaatimukset sen varmistamiseksi, että ihmisten terveydelle ei aiheudu haittavaikutuksia, jotka johtuvat altistumisesta kemiallisille aineille tai seoksille, joista lelut koostuvat tai joita ne sisältävät. Direktiivin 2009/48/EY liitteessä II olevassa IV osassa vahvistetaan myös erityisvaatimukset lelujen turvallisuuden korkean tason varmistamiseksi sähköstä aiheutuvien vaarojen osalta.
                  
               
                     (3)
                  
                  
                     Komissio pyysi 9 päivänä heinäkuuta 2009 päivätyllä kirjeellä M/445 (3) Euroopan standardointikomiteaa (CEN) ja Euroopan sähkötekniikan standardointikomiteaa (Cenelec) laatimaan uusia ja tarkistamaan voimassa olevia yhdenmukaisia standardeja direktiivin 2009/48/EY tueksi.
                  
               
                     (4)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella yhdenmukaistetun standardin EN 71-7:2014 + A2:2018 ”Lelujen turvallisuus – Osa 7: Sormivärit. Vaatimukset ja testausmenetelmät”, jonka viitetiedot julkaistiin komission täytäntöönpanopäätöksessä (EU) 2019/1728 (4). Tämän seurauksena hyväksyttiin yhdenmukaistettu standardi EN 71-7:2014 + A3:2020.
                  
               
                     (5)
                  
                  
                     Yhdenmukaistettu standardi EN 71-7:2014 + A3:2020 muodostaa sovellettavassa unionin lainsäädännössä käytettävän ajantasaisen viitetiedon kyseisen standardin liitteen A taulukoissa A.1 ja A.2 lueteltujen väriaineiden käytön osalta, kun otetaan huomioon komission asetuksessa (EU) N:o 231/2012 (5) vahvistetut viimeisimmät eritelmät ja puhtausvaatimukset. Yhdenmukaistetun standardin EN 71-7:2014 + A3:2020 liitteen B taulukossa B.1 esitetyssä luettelossa sormimaaleissa käytettäviksi sallituista säilöntäaineista alennetaan klimbatsolin sallittu enimmäispitoisuus 0,2 prosenttiin kuluttajien turvallisuutta käsittelevän tiedekomitean lausunnon (6) lisäyksessä esitetyn viimeisimmän tieteellisen tiedon mukaisesti.
                  
               
                     (6)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella yhdenmukaistetun standardin EN 71-12:2013 ”Lelujen turvallisuus – Osa 12: N-nitrosamiinit ja N-nitrosoituvat aineet”, jonka viitetiedot julkaistiin täytäntöönpanopäätöksessä (EU) 2019/1728. Tämän seurauksena hyväksyttiin yhdenmukaistettu standardi EN 71-12:2016.
                  
               
                     (7)
                  
                  
                     Yhdenmukaistetussa standardissa EN 71-12:2016 esitetään parannetut testausmenetelmät elastomeereissä olevien N-nitrosamiinien ja N-nitrosoituvien aineiden osalta, erityisesti siltä osin kuin on kyse (usein karsinogeenisten) N-nitrosamiinien havaittavuudesta jopa pieninä pitoisuuksina, sekä käytännön testien yksityiskohdat, jolloin testimenetelmää voidaan soveltaa yhdenmukaisemmin. Standardissa esitetään myös vaihtoehtoisia tapoja mitata ja tunnistaa tietyissä leluissa mahdollisesti esiintyviä N-nitrosamiineja. Lisäksi standardin soveltamisalaa on laajennettu testattavien materiaalien ja elastomeerien siirtymisvaiheen keston osalta, joka on kyseisten lelumateriaalien testimenetelmän keskeinen osa.
                  
               
                     (8)
                  
                  
                     Cenelec tarkisti 9 päivänä heinäkuuta 2009 päivätyn pyynnön M/445 perusteella yhdenmukaistetun standardin EN 62115:2005 ”Sähkölelut – Turvallisuus” ja siihen liittyvät muutokset, joiden viitetiedot julkaistiin täytäntöönpanopäätöksessä (EU) 2019/1728. Tämän seurauksena hyväksyttiin yhdenmukaistettu standardi EN IEC 62115:2020 ja sen muutos EN IEC 62115:2020/A11:2020.
                  
               
                     (9)
                  
                  
                     Tarkistetussa standardissa EN IEC 62115:2020 ja sen muutoksessa EN IEC 62115:2020/A11:2020 annetaan lisävaroituksia, joilla varmistetaan, että kuluttajat saavat enemmän tietoa nappiparistojen nielemiseen liittyvistä vaaroista. Standardissa saatetaan ajan tasalle nappiparistoihin käsiksi pääsyn estämistä koskevat vaatimukset paremman suojan varmistamiseksi, ja käyttäjien suojelemiseksi sähköiskuilta siinä annetaan uusia vaatimuksia, jotka koskevat kodinkoneisiin, mukaan lukien tietokoneisiin, liitettyjä leluja. Lisäksi standardilla muutetaan perusteita, joiden vallitessa testausta voidaan vähentää, jotta voidaan yksinkertaistaa pienitehoisia sähköleluja koskevia vaatimuksia, ja annetaan lelujen LED-laitteiden turvallisuutta koskevia lisävaatimuksia silmävaurioriskin minimoimiseksi. Standardissa vahvistetaan uusia vaatimuksia, joilla puututaan kauko-ohjattavien sähköisesti toimivien päällä istuttavien lelujen käyttöön liittyviin vaaroihin. Lisäksi standardissa täsmennetään, minkä tyyppisiä paristoja on käytettävä testattaessa sähköleluja, jotka toimitetaan ilman paristoja, jotta testin uusittavuus paranisi saatavilla olevien paristotyyppien määrän lisääntymisen vuoksi. Standardissa vahvistetaan myös testien yleisten edellytysten luokittelu sen varmistamiseksi, että testiolosuhteet sopivat kullekin lelutyypille ja sen virtalähteelle.
                  
               
                     (10)
                  
                  
                     Komissio ja CEN ovat yhdessä arvioineet, vastaako CENin laatima yhdenmukaistettu standardi EN 71-7:2014 + A3:2020 heinäkuun 9 päivänä 2009 päivättyä pyyntöä M/445. Yhdenmukaistettu standardi EN 71-7:2014 + A3:2020 vastaa niitä direktiivissä 2009/48/EY esitettyjä vaatimuksia, jotka sen on tarkoitus kattaa. Näin ollen on aiheellista julkaista kyseisen standardin viitetiedot Euroopan unionin virallisessa lehdessä.
                  
               
                     (11)
                  
                  
                     Yhdenmukaistettu standardi EN 71-7:2014 + A3:2020 korvaa yhdenmukaistetun standardin EN 71-7:2014 + A2:2018. Näin ollen on aiheellista poistaa kyseisen standardin viitetiedot Euroopan unionin virallisesta lehdestä. Jotta lelujen valmistajilla olisi riittävästi aikaa mukauttaa tuotteensa yhdenmukaistetun standardin EN 71-7:2014 + A3:2020 tarkistettuihin eritelmiin, on syytä lykätä yhdenmukaistetun standardin EN 71-7:2014 + A2:2018 viitetietojen poistamista.
                  
               
                     (12)
                  
                  
                     Komissio ja CEN ovat yhdessä arvioineet, vastaako CENin laatima yhdenmukaistettu standardi EN 71-12:2016 heinäkuun 9 päivänä 2009 päivättyä pyyntöä M/445. Yhdenmukaistettu standardi EN 71-12:2016 vastaa niitä direktiivissä 2009/48/EY esitettyjä vaatimuksia, jotka sen on tarkoitus kattaa. Yhdenmukaistetun standardin EN 71-12:2016 taulukossa 2 olevassa a kohdassa ylitetään kuitenkin kyseisen direktiivin liitteessä II olevan III osan 8 kohdassa vahvistetut vaatimukset, sillä siinä asetetaan N-nitrosamiinien raja-arvoksi 0,01 mg/kg (0,05 mg/kg:n sijasta) ja N-nitrosoituvien aineiden raja-arvoksi 0,1 mg/kg (1 mg/kg:n sijasta). Koska direktiivissä 2009/48/EY vahvistetut raja-arvot ovat raja-arvoja, joita on noudatettava, on tarpeen lisätä asiaa koskeva huomautus, kun standardi EN 71-12:2016 julkaistaan.
                  
               
                     (13)
                  
                  
                     Yhdenmukaistettu standardi EN 71-12:2016 korvaa yhdenmukaistetun standardin EN 71-12:2013. Näin ollen on aiheellista poistaa kyseisen standardin viitetiedot Euroopan unionin virallisesta lehdestä. Jotta lelujen valmistajilla olisi riittävästi aikaa mukauttaa tuotteensa yhdenmukaistetun standardin EN 71-12:2016 tarkistettuihin eritelmiin, on syytä lykätä yhdenmukaistetun standardin EN 71-12:2013 viitetietojen poistamista.
                  
               
                     (14)
                  
                  
                     Komissio ja Cenelec ovat yhdessä arvioineet, vastaako Cenelecin laatima yhdenmukaistettu standardi EN IEC 62115:2020 ja sen muutos EN IEC 62115:2020/A11:2020 heinäkuun 9 päivänä 2009 päivättyä pyyntöä M/445. Yhdenmukaistetut standardit EN IEC 62115:2020 ja EN IEC 62115:2020/A11:2020 vastaavat niitä direktiivissä 2009/48/EY esitettyjä vaatimuksia, jotka niiden on tarkoitus kattaa. Näin ollen on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (15)
                  
                  
                     Yhdenmukaistettu standardi EN IEC 62115:2020 ja sen muutos EN IEC 62115:2020/A11:2020 korvaavat yhdenmukaistetun standardin EN 62115:2005 ja siihen liittyvät muutokset. Näin ollen on aiheellista poistaa standardin EN 62115:2005 ja siihen liittyvien muutosten viitetiedot Euroopan unionin virallisesta lehdestä. Jotta lelujen valmistajilla olisi riittävästi aikaa mukauttaa tuotteensa yhdenmukaistetun standardin EN IEC 62115:2020 ja sen muutoksen EN IEC 62115:2020/A11:2020 tarkistettuihin eritelmiin, on syytä lykätä yhdenmukaistetun standardin EN 62115:2005 ja siihen liittyvien muutosten viitetietojen poistamista.
                  
               
                     (16)
                  
                  
                     Selkeyden, järkeistämisen ja yksinkertaistamisen vuoksi olisi julkaistava yhdessä säädöksessä täydellinen luettelo direktiivin 2009/48/EY tueksi laadituista yhdenmukaistetuista standardeista, jotka täyttävät vaatimukset, jotka niiden on tarkoitus kattaa. Direktiivin 2009/48/EY tueksi laadittujen yhdenmukaistettujen standardien viitetiedot on tällä hetkellä julkaistu komission täytäntöönpanopäätöksessä (EU) 2019/1728. Näin ollen on aiheellista korvata päätös (EU) 2019/1728 uudella päätöksellä.
                  
               
                     (17)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2009/48/EY tueksi laadittujen leluja koskevien yhdenmukaistettujen standardien viitetiedot, jotka luetellaan tämän päätöksen liitteessä I.
         
         
            2 artikla
            Kumotaan täytäntöönpanopäätös (EU) 2019/1728.
            Täytäntöönpanopäätöksen (EU) 2019/1728 1 artiklaa sovelletaan kuitenkin edelleen tämän päätöksen liitteessä II lueteltuihin direktiivin 2009/48/EY tueksi laadittujen leluja koskevien yhdenmukaistettujen standardien viitetietoihin kyseisessä liitteessä vahvistettuihin päivämääriin saakka.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 28 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2009/48/EY, annettu 18 päivänä kesäkuuta 2009, lelujen turvallisuudesta (EUVL L 170, 30.6.2009, s. 1).
         
            (3)  CENille ja CENELECille osoitettu standardointitoimeksianto M/445, päivätty 9 päivänä heinäkuuta 2009, direktiivin 88/378/ETY tarkistamisesta annetun lelujen turvallisuutta koskevan direktiivin 2009/48/EY puitteissa.
         
            (4)  Komission täytäntöönpanopäätös (EU) 2019/1728, annettu 15 päivänä lokakuuta 2019, Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista (EUVL L 263, 16.10.2019, s. 32).
         
            (5)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
         
            (6)  Klimbatsolia koskeva lausunto (P64), viite SCCS/1506/13.
      
      
         
            LIITE I
            
                        N:o
                     
                     
                        Standardin viitetiedot
                     
                  
                        1.
                     
                     
                        EN 71-1:2014 + A1:2018 Lelujen turvallisuus – Osa 1: Mekaaniset ja fysikaaliset ominaisuudet
                     
                  
                        2.
                     
                     
                        EN 71-2:2011 + A1:2014 Lelujen turvallisuus – Osa 2: Syttyvyys
                     
                  
                        3.
                     
                     
                        EN 71-3:2019 Lelujen turvallisuus – Osa 3: Eräiden alkuaineiden siirtymä
                     
                  
                        4.
                     
                     
                        EN 71-4:2013 Lelujen turvallisuus – Osa 4: Kemian kokeilusarjat ja vastaavat tuotteet
                     
                  
                        5.
                     
                     
                        EN 71-5:2015 Lelujen turvallisuus – Osa 5: Kemialliset lelut (lelusarjat) kokeilusarjoja lukuun ottamatta
                     
                  
                        6.
                     
                     
                        EN 71-7:2014 + A3:2020 Lelujen turvallisuus – Osa 7: Sormivärit. Vaatimukset ja testausmenetelmät
                     
                  
                        7.
                     
                     
                        EN 71-8:2018 Lelujen turvallisuus – Osa 8: Kotikäyttöön tarkoitetut aktiivilelut
                     
                  
                        8.
                     
                     
                        EN 71-12:2016 Lelujen turvallisuus – Osa 12: N-nitrosamiinit ja N-nitrosoituvat aineet
                        Huomautus: Raja-arvot standardin EN 71-12:2016 ”Lelujen turvallisuus – Osa 12: N-nitrosamiinit ja N-nitrosoituvat aineet” kohdan 4.2 taulukossa 2 olevassa a kohdassa ovat alhaisemmat kuin direktiivin 2009/48/EY liitteessä II olevan III osan 8 kohdassa vahvistetut raja-arvot. Nämä arvot ovat seuraavat:
                     
                  
                        Aine
                     
                     
                        Standardi EN 71-12:2016
                     
                     
                        Direktiivi 2009/48/EY
                     
                  
                        N-nitrosamiinit
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrosoituvat aineet
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2014 Lelujen turvallisuus – Osa 13: Hajulautapelit, kosmetiikan harrastepakkaukset ja makupelit
                     
                  
                        10.
                     
                     
                        EN 71-14:2018 Lelujen turvallisuus – Osa 14: Kotikäyttöön tarkoitetut trampoliinit
                     
                  
                        11.
                     
                     
                        EN IEC 62115:2020 Sähkölelut – Turvallisuus
                        EN IEC 62115:2020/A11:2020
                     
                  
      
      
         
            LIITE II
            
                        N:o
                     
                     
                        Standardin viitetiedot
                     
                     
                        Viitetietojen poistamispäivä
                     
                  
                        1.
                     
                     
                        EN 71-7:2014 + A2:2018 Lelujen turvallisuus – Osa 7: Sormivärit. Vaatimukset ja testausmenetelmät
                        Huomautus: Sallitun lisäaineen klimbatsolin osalta (tämän standardin liitteen B taulukossa B.1 oleva 22 kohta) vaatimustenmukaisuusolettamaa sovelletaan suurimpaan sallittuun pitoisuuteen saakka, joka on 0,2 % (ei 0,5 %). Tämä perustuu kuluttajien turvallisuutta käsittelevän tiedekomitean (SCCS) asiakirjaan ”ADDENDUM to the Opinion on Climbazole (P64) ref. SCCS/1506/13”, joka hyväksyttiin sen jälkeen, kun CEN julkaisi standardin.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. marraskuuta 2021
                     
                  
                        2.
                     
                     
                        EN 71-12:2013 Lelujen turvallisuus – Osa 12: N-nitrosamiinit ja N-nitrosoituvat aineet
                     
                     
                        28. marraskuuta 2021
                     
                  
                        3.
                     
                     
                        EN 62115:2005 Sähkölelut – Turvallisuus
                        IEC 62115:2003 (Muutettu) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Muutettu)
                     
                     
                        21. helmikuuta 2022